Amenințări cu moartea și sex în studiouri: Martorii au dezvăluit ce se întâmpla cu adevărat în imperiul muzical al lui P. Diddy
La trei decenii după ce cariera muzicală a lui Sean „Diddy” Combs – cunoscut la acea vreme drept Puff Daddy – și-a atins apogeul, imperiul său este în ruine, în timp ce mogulul hip-hop a ajuns la închisoare pentru proxenetism și șantaj, având totodată de-a face cu multe alte procese în care este acuzat că și-a drogat și agresat victimele la petreceri grandioase, în hoteluri de lux și în studioul de înregistrări al casei sale de producție, scrie BBC. Zeci de persoane care au lucrat cu Combs au dezvăluit pentru prima dată incidentele tulburătoare la care au fost martori în timpul ascensiunii rapperului în anii '90.